በኢትዮጵያ የባለትዳሮች ፍቺ እየተባባሰ መምጣቱን ኤጀንሲው አስታወቀ  
በሀገሪቱ የተጋቢ ጥንዶች ፍቺ እየተባባሰ መምጣት አሳሳቢ መሆኑን የወሳኝ ኩነቶች ምዝገባ ኤጀንሲ አስተወቀ፡፡የኤጀንሲው የሕዝብ ግንኙነትና ኮሚዩኒኬሽን ጉዳዮች ዳይሬክተር አቶ ሚካኤል መንገሻ ከዋልታ ሚዲያና ኮሙዩኒኬሽን ኮርፖሬት ጋር ባደረጉት ቆይታ እንደገለጹት፤ ባሳላፍናቸው ዘጠኝ ወራት ብቻ በመላ ሃገሪቱ በተለያዩ ምክንያቶች በተፈጠሩ አለመግባባቶች 38 ሺህ 217 ባለትዳሮች ፍቺ ፈጽመዋል፡፡በሀገር ዓቀፍ ደረጃ ምዝገባ ከተጀመረበት በ2008 ዓመተ ምህረት በጀት ዓመት መጨረሻ አንስቶ እስካሁን 50 ሺህ 853 ጥንዶች መጋባተችውን ጠቁመዋል ፡፡በዘጠኙ ወራት እቅድ በከተማና በገጠር 733 ሺህ 801 የታቀደ ቢሆንም አፈፃፀሙ ግን 323 ሺህ 920 መሆኑን አመልክተዋል  ፡፡ከተመዘገቡት ኩነቶች ውስጥም 14 ሺህ 782 በጥራት ባለመመዝገባቸው ምክንያት ዳግም እንዲስተካከሉ መደረጉን ገልጸዋል ።የዚሁ ምክንያትም የወሳኝ ኩነት ምዝገባ ሥርዓቱ ከአዲስ አበባ ከተማ አስተዳደር በስተቀር በሌሎች ጽሕፈት ቤቶች በማንዋል በመሰራቱ እንደሆነ አስረድተዋል ፡፡ኤጀንሲው በአገር አቀፍ ደረጃ በሁሉም ክልሎች እና ከተማ አስተዳደሮች  በ10 ሺህ 122 የምዝገባ ጽሕፈት ቤቶች የምዝገባ ስራውን እያከናወነ እንደሆነ ነው አቶ ሚካኤል ያመለከቱት ፡፡ኤጀንሲው የልደት፣ ሞት፣ ጋብቻ፣ ፍቺ፣ ጉዲፈቻ፣ ልጅነትን መቀበልና አባትነትን በፍርድ ቤት ማወቅ ምዝገባ ቀጣይነት ባለው የአሰራር ስርዓት ላይ እንዲመሰረት እየሰራ መሆኑን ነው ያስታወቁት ፡፡ በአገር ደረጃ ከኩነቶች ምዝገባ የተገኘውንም መረጃ በማእከል አደራጅቶ በመያዝ ለአገሪቱ ፖሊሲ ቀረጻ፣ ስትራቴጂክ እቅድ አቅጣጫ፣ ለማህበራዊ ኢኮኖሚያዊና እቅድ  ጥራቱን የጠበቀ መረጃ የማቅረብ ተልዕኮ ይዞ እይተንቀሳቀሰ መሆኑን አብራርተዋል  ፡፡